एक्सेल केयार देहा फाहामसालिनि सामलायगिरि आरो गथसाफोरनि डः प्राक्रिटिस बरा, डः मृदुल प्राबन बरा आरो आबिद आहमेद बिथांमोनि गोख्रों दिथा होनायाव गु साननि गथ’साखौ मैखुननि सार्जारि खालामना फाहामथाय होनाय जायो। एक्सेल केयार देहा फाहामसालिनि सामलायगिरिआ मोनसे रादाब बिबुंसारनि गेजेरजों फोरमायथिनाय बादिब्ला गु साननि गथ’साया जोनोमनिफ्रायनो मैखुनाव गोब्राब बेरामजों साग्लोबजानानै दङमोन । जायखौ dextro Transposition of the great Arteries (d-TGA) बेराम होन्नानै बुङो।